પાકિસ્તાન અને ઈરાન વચ્ચે 900 કિલોમીટરની સરહદ આવેલી છે. બંને દેશ એકબીજા પર સરહદ પારથી ફાયરિંગના આક્ષેપ કરી રહ્યા છે. સરહદી વિસ્તારમાંથી આતંકવાદીઓનો સફાયો કરવાના મુદે બંને દેશ વચ્ચે 2014માં એક સમજૂતી પણ થઈ હતી. જેની હેઠળ આવી ગુપ્ત માહિતી મેળવવામાં આવી રહી છે. ઈરાનના આવા હુમલા અંગે એક અધિકારીએ જણાવ્યું કે ઈરાનની સેના દ્વારા ત્રણ મોર્ટાર ફેંકવામાં આવ્યા હતા. જોકે આ ઘટનામાં કોઈ જાનમાલને નુકસાન થયું નથી. પરતું મોર્ટાર છોડવામાં આવ્યા બાદ આ વિસ્તારમાં રહેતા લોકો ડરી ગયા હતા. બીજી તરફ બલુચિસ્તાનમાં તહેનાત સેનાએ તાબડતોબ આ હુમલા સામે વળતો પ્રહાર કરતા સ્થિતિને કાબૂમાં લઈ લીધી હતી.